Paso doble

Paso doble (spansk for «dobbeltsteg»)«paso doble», NAOB eller pasodoble er en totrinns pardans som stammer fra Spania, og refererer således til trinnenes masjerende natur. Den er en av de fem internasjonale latinske selskapsdansene. Dansen er energisk, livlig og sensuell og regnes som Spanias nasjonaldans.«Paso Doble», Mölndals Dansskola. Arkivert fra originalen 3. august 2017.

Paso doble er modellert etter dramaet i den spanske tyrefektingen. Denne teatralske dansen involverer en slags rollespill.«The Paso Doble: Drama of the Spanish Bullfight», ThoughtCo. Arkivert fra originalen 3. august 2017. Mannen skal symbolisere matadoren som feier den røde kappen – kvinnen – over dansegulvet. Alle trinnene i paso doble er skarpe og raske, holdningen er arrogant med hodet og brystet hevet hvor karakteren er kraftfull, lidenskapelig og danses på hæler.

Paso doble er også en progressiv dans. Danserne tar sterke skritt framover med hælene og innlemmer kunstneriske håndbevegelser. De fremoverrettede stegene, eller gange, skal være sterke og stolte. Mannen skal også innlemme en bevegelse der han stamper kraftig med foten, omtrent som en matador slår i bakken for å fange oksens oppmerksomhet. Alle bevegelsene skal være skarpe og raske, med brystet og hodet holdt høyt for å representere arroganse og verdighet – igjen, omtrent som en tradisjonell tyrefekting.

Paso doble oppsto i sørlige Frankrike og ettersom dansen utviklet seg i Frankrike, har trinnene i den spanske Paso Doble faktisk franske navn, noe som er interessant med tanke på dens spanske røtter. I Frankrike var den kjent som «Paso Redoble». Paso doble er en av de fem latinamerikanske dansene når man konkurrerer i ti-trinnsdans.

De siste årene har den blitt svært flamenco-inspirert. Den dristige og inspirerende musikken har en enkel 1-2-1-2 marsjrytme. Tempoet til paso doble er 60 slag per minutt. Musikken er ofte en variant av España Cañi («Spansk sigøynerinne»), komponert av André Reiu. Sangen ble skrevet rundt 1923 og første gang spilt inn i 1926. På engelsk er den også kjent som Spanish Gypsy Dance, den spanske sigøynerdansen. «El sitio donde encontrarás todo acerca del Pasodoble y mucho más», Elrincondelpasodoble.com Musikkstykket har flere tydelige pauser, noe som betyr at dansen må koreograferes til musikken, noe som skaper dramatiske positurer kalt høydepunkter. På grunn av dansens koreografi danses paso doble stort sett bare i konkurranser.

 Referanser 

 Eksterne lenker 

 Pytlik, George (12. januar 2015): «Paso Doble: the Spanish dance from France, Delta Dance.

Kategori:Danser